STC เคาะราคาขายไอพีโอ 1 บ. จองซื้อ 20-22 พ.ย. ก่อนเข้าเทรด mai
"เอสทีซี คอนกรีตโปรดัคท์" หรือ STC ผู้ผลิตและจำหน่ายผลิตภัณฑ์คอนกรีตสำเร็จรูป เคาะราคาขายไอพีโอ 1 บ. จองซื้อ 20-22 พ.ย. ก่อนเข้าเทรด mai 
"เอสทีซี คอนกรีตโปรดัคท์" หรือ STC ผู้ผลิตและจำหน่ายผลิตภัณฑ์คอนกรีตสำเร็จรูป เคาะราคาขายไอพีโอ 1 บ. จองซื้อ 20-22 พ.ย.ก่อนเข้าเทรด mai
19 พ.ย. 2562

บริษัท เอสทีซี คอนกรีตโปรดัคท์ จำกัด (มหาชน) หรือ STC ระบุว่า STC เคาะราคาเสนอขายหุ้นสามัญเพิ่มทุนต่อประชาชนเป็นครั้งแรก (IPO) หุ้นละ 1 บาท โดยเสนอขายจำนวน 148 ล้านหุ้น มูลค่าที่ตราไว้หุ้นละ 0.50 บาท ระยะเวลาจองซื้อในวันที่ 20-22 พ.ย.62
โดยบริษัทมีความประสงค์จะนำหุ้นเข้าจดทะเบียนในตลาดหลักทรัพย์ เอ็ม เอ ไอ (mai) โดยมีที่ปรึกษาทางการเงิน และผู้จัดการการจัดจำหน่ายและรับประกันการจำหน่ายหุ้นในครั้งนี้ คือ บล.เคทีบี (ประเทศไทย) พร้อมผู้ร่วมจัดจำหน่ายและรับประกันการจำหน่าย คือ บล.โกลเบล็ก, บล.คันทรี่ กรุ๊ป, บล.ฟินันเซีย ไซรัส และบล.ฟิลลิป (ประเทศไทย)
ทั้งนี้ บริษัทจะเสนอขายหุ้น IPO ต่อบุคคลในดุลยพินิจของผู้จัดจำหน่ายหลักทรัพย์ ประมาณ 122.80 ล้านหุ้น, เสนอขายต่อผู้มีอุปการคุณของบริษัท ไม่เกิน 22.20 ล้านหุ้น และเสนอขายต่อกรรมการ ผู้บริหาร และพนักงานของบริษัท ไม่เกิน 3 ล้านหุ้น
สำหรับราคาหุ้นสามัญที่เสนอขายหุ้นละ 1.00 บาทต่อหุ้น คิดเป็นอัตราส่วนราคาต่อกำไรสุทธิต่อหุ้นเท่ากับ 20.41 เท่า ซึ่งคำนวณจากกำไรสุทธิของบริษัทในรอบ 12 เดือนที่ผ่านมา ตั้งแต่วันที่ 1 ต.ค.61-30 ก.ย.62 เท่ากับ 27.77 ล้านบาท เมื่อหารด้วยจำนวนหุ้นสามัญที่ออกและชำระแล้วภายหลังการเสนอขายหุ้นในครั้งนี้ เท่ากับ 568.00 ล้านหุ้น (Fully diluted) จะได้กำไรสุทธิต่อหุ้นเท่ากับ 0.049 บาท
โดยมีวัตถุประสงค์ของการใช้เงินที่ได้จากการระดมทุนในครั้งนี้ เพื่อนำไปชำระคืนเงินกู้จากสถาบันการเงิน และ/หรือเป็นเงินทุนหมุนเวียนในการดำเนินการของบริษัทฯ จำนวน 141.30 ล้านบาท คาดว่าจะใช้เงินภายในปี 63
ทั้งนี้ STC เป็นผู้ผลิตและจำหน่ายผลิตภัณฑ์คอนกรีตสำเร็จรูป (Pre-cast Concrete) ทุกประเภท และคอนกรีตผสมเสร็จ (Ready-Mixed Concrete) ภายใต้เครื่องหมายการค้า “STC” พร้อมทั้งให้บริการอื่นๆ ที่เกี่ยวข้อง เช่น การตอกเสาเข็ม การปั๊มคอนกรีต เป็นต้น